**Opis predmetu zákazky**

Tento dokument slúži ako špecifikácia pre verejné obstaranie s názvom *„Rekondičné pobyty pre zamestnancov OLO a.s.“.*

Identifikácia zákazky:

|  |  |
| --- | --- |
| Druh zákazky (tovar, služba, stavebné práce) | služba |
| CPV- spoločný slovník obstarávania | 98332000-9 Kúpeľné služby  85312500-4 Rehabilitačné služby  85100000-0 Zdravotnícke služby  98341000-5 Ubytovacie služby  55300000-3 Reštauračné služby a podávanie jedál |
| Názov zákazky | Rekondičné pobyty pre zamestnancov OLO a.s. |
| Typ zmluvy, požiadavka na uzatvorenie rámcovej dohody | Rámcová zmluva o poskytovaní služieb |

Predmetom verejného obstarávania je výber poskytovateľa rekondičných pobytov v kúpeľnom zariadení v súlade s § 11 zákon č.124/2006 Z.z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov a vyhláškou č. 148/2010 Z. z. Ministerstva zdravotníctva SR o podrobnostiach o účele, obsahu a rámcových programoch rekondičného pobytu pre zamestnancov verejného obstarávateľa (ďalej len ako „zákon o BOZP“). Verejný obstarávateľ požaduje vykonanie rekondičných pobytov v kúpeľných zariadeniach, ktoré musia spĺňať požiadavky na ubytovanie a stravovanie podľa zákona č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov.

Podľa zákona o BOZP je zamestnávateľ v záujme predchádzania vzniku chorôb z povolania povinný zabezpečovať rekondičný pobyt zamestnancovi, ktorý vykonáva vybrané povolanie.

Rekondičný pobyt je aj rehabilitácia v súvislosti s prácou, ktorú zamestnávateľ zabezpečuje zamestnancovi priebežne počas výkonu práce. Na účel poskytovania rekondičného pobytu je vybraným povolaním povolanie, v ktorom sa vykonáva práca zaradená orgánom štátnej správy na úseku verejného zdravotníctva do tretej alebo štvrtej kategórie a rekondičný pobyt splní podmienku účelnosti z hľadiska prevencie profesionálneho poškodenia zdravia. Dĺžka rekondičného pobytu je najmenej sedem dní, dĺžka rehabilitácie v súvislosti s prácou je najmenej 80 hodín v priebehu dvoch rokov na jedného zamestnanca.

Rekondičný pobyt je určený pre zamestnancov vykonávajúcich rizikovú prácu na závode Spaľovňa odpadu (podľa §11 zák. 124/2006 Z.z. o bezpečnosti a ochrane zdravia pri práci).

Dĺžka rekondičného pobytu je 7 dní/ 6 nocí. Zamestnancovi sa musí celý čas rekondičného pobytu zabezpečiť programovo riadený zdravotný režim, ubytovanie a celodenné stravovanie.

**Zariadenie, v ktorom bude uskutočnený rekondičný pobyt nesmie byť vzdialený od mesta Bratislava viac ako 250 km.**

Rekondičný pobyt odborne vedie a usmerňuje zdravotnícky pracovník s odbornou spôsobilosťou najmä v študijnom odbore fyzioterapia a v špecializačnom odbore fyziatria, balneológia a liečebná rehabilitácia, ktorý vypracuje program rekondičného pobytu podľa rámcového programu s prihliadnutím na expozíciu zamestnancov faktorom práce a pracovného prostredia a na odporúčania Pracovnej zdravotnej služby /PZS/.

Odporúčanie PZS :

Rizikové práce (hluk, pevný aerosól kategória 3, kategória 4) spĺňajú podmienky účelnosti rekondičného pobytu z hľadiska prevencie profesionálneho poškodenia zdravia. Procedúry v odporučenom rámcovom programe rekondičného pobytu pre zamestnancov exponovaných hluku, prachu môžu byť nahradené ekvivalentnými procedúrami s prihliadnutím na expozíciu zamestnancov faktorom práce a pracovného prostredia.

Súčasťou rekondičného pobytu v danom kúpeľnom zariadení musí byť:

**Zabezpečenie lekárskej starostlivosti:**  
- vstupná lekárska prehliadka, na základe ktorej bude vypracovaný individuálny rehabilitačný program pre každého účastníka rekondičného pobytu,

**Zabezpečenie liečebno-rehabilitačných procedúr:**  
- minimálne 3 liečebné procedúry denne pre každého účastníka rekondičného pobytu.

**Zabezpečenie celodennej stravy :**  
- požaduje sa zabezpečiť stravovanie- plná penzia - 3 x denne

**Zabezpečenie ubytovania:**

- požaduje sa nasledovná úroveň ubytovania:

Jednoposteľová izba so zodpovedajúcim štandardom WC, kúpeľňa s vaňou alebo sprchou, televízorom. Požaduje sa možnosť zamestnanca individuálne si priplatiť za druhú osobu a požadovať dvojposteľovú izbu.

- požadovaná kategória ubytovacieho zariadenia je hotel s označením triedy minimálne troch hviezdičiek podľa ust, Vyhlášky Ministerstva hospodárstva Slovenskej republiky č. 277/2008 Z.z., ktorou sa ustanovujú kvalifikačné znaky na ubytovacie zariadenia pri ich zaraďovaní do kategórií a tried,  
  
**Rozsah zákazky**  
- rekondičné pobyty budú poskytované počas celého obdobia platnosti zmluvy.

**Iné požiadavky**

* v cene musí byť zahrnuté miestne dane a všetky poplatky

Rekondičný pobyt bude trvať 7 dní s tým, že je poskytnutý 6 x nocľah a 6 x plná penzia. **Maximálny celkový počet rekondičných pobytov je 67 ks** počas platnosti rámcovej dohody do 31.12.2024. Obstarávateľ nie je povinný vyčerpať uvedený maximálny počet pobytov.

Maximálny celkový počet rekondičných pobytov počas obdobia:

Rok 2023 – 57

Rok 2024 – 10